ForsíðaFréttirFlott frammistaða á alþjóðlega helgarskákmótinu Hasselbacken Open 2019 nóvember 7 , 2019 Flott frammistaða á alþjóðlega helgarskákmótinu Hasselbacken Open 2019 Þremur af sterkustu skákmeisturum Rimaskóla var boðið að tefla á Hasselbacken Open 2019 alþjóðlegu helgarskákmóti sem haldið er árlega á sögufrægu hóteli í Stokkhólmi . Þeir Anton Breki , Arnór og Joshua bekkjarbræður í 9 - RMA tefldu í flokki undir 1600 stigum ásamt rúmlega 80 öðrum keppendum á öllum aldri . Í sama flokki tefldu 11 drengir frá Skákdeild Breiðabliks . Árangur Rimaskólastráka var mjög góður því þeir hlutu samtals 16 vinninga af 24 mögulegum . eða 66,6 % vinninga . Þeir Joshua og Arnór unnu til peningaverðlauna og Anton Breki hækkaði mest á alþjóðlegum skákstigum . Strákarnir þrír voru í boði Skákdeildar Fjölnis og var þetta þriðja árið í röð sem þeim gefst þetta áhugaverða tækifæri . Anton Breki , Arnór og Joshua eru allir í A sveit Rimaskóla sem lenti í 2. sæti á Íslandsmóti grunnskóla sl. vor . Markmiðið er að gera enn betur á þessu skólaári .